 Kiiza ambaye alikuwa Mchezaji Bora wa Ligi Kuu Tanzania Bara wa Septemba, amesema Tanzania Prisons ilitumia makosa yao ndio maana waliwafunga.“Tumefungwa kimchezo hakuna mtu wa kumlaumu, kwani Prisons walitumia makosa yenu na kutufunga,” alisema Kiiza.Simba ilikumbana na kipigo cha bao 1-0 kutoka kwa Tanzania Prisons kwenye mchezo uliochezwa Uwanja wa Sokoine Mbeya juzi Bao pekee la ushindi kwa Tanzania Prisons lilifungwa na Mohamed Mkopi katika dakika ya 62.Ushindi huo unakuwa wanne kwa Prisons ambayo imeshinda michezo mitatu nyumbani huku ushindi wake wa ugenini ukiwa ni dhidi ya Kagera Sugar wa mabao 3-0 kwenye Uwanja wa Ali Hassan Mwinyi, Tabora.Simba sasa imepoteza michezo miwili msimu huu, ambapo mchezo wao wa kwanza kupoteza ulikuwa ni dhidi ya Yanga uliopigwa Septemba 26 mwaka huu.